شامپیون‌لار لیگیندده 1/8 فینال مرحله‌سی‌نین موباریزه‌سی داوام ائدیر.
مرحله‌نین داها ایکی اویونو کئچیریلیب.
ایتالیا و ایسپانیانین اورتاباب تیم لری ساییلان “آتالانتا” ایله “والنسیا” آراسیندا ایلک گؤروش میلان-دا باش توتوب. آ سئریاسیندا اوغورلو مؤوسوم کئچیرن و شامپیونلار لیگینده گؤزلنیلمه‌دن قروپ‌دان چیخان "آتالانتا" هر کسی تعجبلن‌دیرمکده داوام ائدیر. جان پیرو قاسپرینی‌نین یئتیرمه‌لری بؤیوک حسابلی غلبه قازانا‌راق، 1/4 فینالا وثیقه یولوندا اینام‌لی آددیم آتیب‌لار. "یاراسا‌لار"ین تسل‌لی‌سی ایسه بوراخیلان 4 توپ قارشیلیغیندا ووردوق‌لاری 1 قول اولوب.
تورنیرین سون فینالچی‌سی “تاتنهام” سون ایللر یوکسلیشده اولان "لایپزیگ"ی قبول ائدیب. هاری کین، هون-مین سون کیمی آپاریجی اویونچولاریندان‌ محروم دورومدا میدانا چیخان لوندون‌لولار بونون آجی‌سینی چکیب‌لر.
تیم لر آراسیندا جاواب اویونو مارسین 10-دا کئچیریله‌جک.
شامپیونلار لیگی
1/8 فینال، ایلک اویون‌لار
19  فوریه
"آتالانتا" (ایتالیا) – "والنسیا" (ایسپانیا) - 1:4
باش حاکم: مایکل اولیوئر (اینگیلتره)
میلان. “سان سیرو”
"تاتنهام" (اینگیلتره) – "لایپزیگ" - 1:0
باش حاکم: جونیت چاکیر (تورکیه)
